# PODALJŠANO BIVANJE DOMA

|  |  |
| --- | --- |
| **Igre na prostem** | * RISTANC   Potrebujete:  - kredo  - vsaj dva igralca  Potek in pravila igre:  Na tla narišete kvadrate v obliki letala: najprej dva enojna, en dvojni, en enojni, en dvojni in čisto na vrhu še polje v obliki polkroga.  Nato v označena polja vpišete številke, in sicer od ena do sedem. Poiščete kamenček, ki je ravno dovolj velik. Ne sme biti premajhen in ne prevelik. Vržete ga v prvi narisani kvadratek. Nato skačete po kvadratih. V enojno polje je potrebno skočiti z eno nogo, v dvojno pa z obema nogama hkrati. Pri obratu se morate obrniti s skokom. Pravilo narekuje, da ne smete prav nikoli skočiti na črto.  V polkrogu je čas za počitek. Nato se lahko vrnete na izhodišče, in sicer na popolnoma enak način kot ste to delali do polkroga. Vmes morate pobrati kamenček. Nadaljujete po naslednjih številkah.  Če vam kamenčka ne uspe vreči v pravi kvadrat ali če med skakanjem padete ali v enojnem kvadratu stopite na tla tudi z drugo nogo, je na vrsti drugi igralec.  Zmaga igralec, ki uspešno konča sedmico. |